**DĖL ROKIŠKIO RAJONO SAVIVALDYBĖS TARYBOS 2022 M. BALANDŽIO 29 D. SPRENDIMO NR. TS-112 „DĖL ŽEMĖS SKLYPŲ PERDAVIMO VALSTYBĖS NUOSAVYBĖN“ PAKEITIMO**

2022 m. spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Žemės įstatymo 19 straipsnio 4 dalimi, atsižvelgdama į Lietuvos Respublikos susisiekimo ministerijos 2022 m. spalio 3 d. raštą Nr. 2-4090 „Dėl žemės sklypų perėmimo valstybės nuosavybėn ir perdavimo VĮ Lietuvos automobilių kelių direkcijai patikėjimo teise“, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2022 m. balandžio 29 d. sprendimą Nr. TS-112 „Dėl žemės sklypų perdavimo valstybės nuosavybėn“ papildant 5 punktu ir išdėstyti jį taip:

„5. Sutikti perduoti šio sprendimo 1 punkte nurodytą turtą valstybės nuosavybėn nepadengiant žemės sklypų įrengimo išlaidų“.

1. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt)

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2022 M. BALANDŽIO 29 D. SPRENDIMO NR. TS-112 „DĖL ŽEMĖS SKLYPŲ PERDAVIMO VALSTYBĖS NUOSAVYBĖN“ PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Papildyti sprendimą, kuriuo perduodami valstybės nuosavybėn žemės sklypai, į kurių ribas patenka dalis Kelių direkcijos patikėjimo teise valdomo valstybinės reikšmės krašto kelio Nr. 123 Biržai–Pandėlys–Rokiškis (toliau – kelias Nr. 123), nustatant, kad už sklypų įrendimą (sutvarkymą) savivaldybei nebus atlyginama.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis, Lietuvos Respublikos Žemės įstatymo 19 straipsnio 4 dalis.

**Sprendimo projekto esmė.**

Rokiškio rajono savivaldybės taryba 2022 m. balandžio 29 d. priėmė sprendimą nt. TS-112, kuriuo sutiko perduoti valstyvės nuosavybėn žemės sklypus kurių unikalūs Nr. Nr. 4400-5645-6436 ir Nr. 4400-5633-2780. Rokiškio rajono savivaldybės administracijos architektūros ir paveldosaugos skyrius pateikė informaciją, kad sklypų, kurių unikalūs Nr. Nr. 4400-5645-6436 ir Nr. 4400-5633-2780 įrengimo (sutvarkymo) išlaidos sudaro po 1222,10 Eur (viso 2444,20 Eur). Vadovaujantis LR žemės įstatymo 19 straipsnio 4 dalyje nustatyta, kad *Vyriausybės nustatyta tvarka valstybė atlygina savivaldybei už žemės sklypų įrengimą (sutvarkymą) arba, savivaldybei sutikus, žemės sklypai perduodami valstybės nuosavybėn nepadengiant žemės sklypo įrengimo išlaidų*. Sodėl sprendime buvo numatyta, kad valstybė turi atlyginti savivaldybei už žemės sklypų įrengimą (sutvarkymą).

2022 m. spalio 3 d. buvo gautas LR Susisiekimo ministerijos raštas Nr. Nr. 2-4090 „Dėl žemės sklypų perėmimo valstybės nuosavybėn ir perdavimo VĮ Lietuvos automobilių kelių direkcijai patikėjimo teise“, kuriame nurodyta, kad Lietuvos automobilių kelių direkcija (toliau - LAKD) nesutinka, kad Lietuvos Respublikos Vyriausybės nutarimo dėl Rokiškio rajono savivaldybės žemės sklypų perėmimo valstybės nuosavybėn ir jų perdavimo LAKD patikėjimo teise projektas būtų pildomas nuostatomis dėl atlyginimo Rokiškio rajono savivaldybei už minėtų žemės sklypų įrengimą (sutvarkymą). LAKD motyvuoja, kad Rokiškio rajono savivaldybės nuosavybės teise valdomi žemės sklypai (unikalus Nr. 4400-5645-6436 ir unikalus Nr. 4400-5633-2780) apima valstybinės reikšmės krašto kelio Nr. 123 Biržai–Pandėlys–Rokiškis (toliau – kelias Nr. 123) kelio elementus, t. y. dalį žiedinės sankryžos ir saugumo saleles ir turi būti kelio Nr. 123 užimamo žemės sklypo dalimi. Žemės sklypai suformuoti pažeidžiant Konstitucijos, Žemės įstatymo bei Kelių įstatymo imperatyvias normas, nes jie suformuoti taip, kad dalį jų užima valstybinės reikšmės krašto kelias Nr. 123 Biržai–Pandėlys–Rokiškis (toliau – kelias Nr. 123). Taip pat Kelių direkcija pažymi, kad pagal Kelių direkcijos įstatus, patvirtintus Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476, ir kitus teisės aktus, kuriais vadovaudamasi LAKD vykdo jai teisės aktais priskirtas funkcijas, LAKD nepriskirta funkcija atlyginti savivaldybei už žemės sklypų įrengimą (sutvarkymą), t. y. ji neturi teisinio pagrindo atlyginti savivaldybei už žemės sklypų įrengimą (sutvarkymą). Taip pat LAKD pažymi, kad neprieštarauja, jog valstybė atlygintų savivaldybei, o LR Susisiekimo ministerija nurodo rasti kompromisą su LAKD. Siekiant nebevilkinti 2020 m. spalio 14 d. Bendradarbiavimo sutarties Nr. S-1333 / MS-6 įsipareigojimų vykdymo, bei atsižvelgiant į išdėstytą, prašome sutikti, kad valstybei nuosavybėn perduodant žemės sklypus, nebūtų atlyginama už jų įrengimo (sutvarkymo) išlaidas.

**Laukiami rezultatai.**

Bus vykdomi 2020 m. spalio 14 d. Bendradarbiavimo sutarties Nr. S-1333 / MS-6 įsipareigojimai.

**Finansavimo šaltiniai ir lėšų poreikis**.

Į biudžetą nebus sugrąžinta 2444,20 Eur.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |